אבנר שטראוס

אבנר אריה שטראוס (נולד ב-6 בנובמבר 1954) הוא זמר, מלחין, גיטריסט, פזמונאי ומשורר ישראלי. יזם תרבות ואמנות ועומד בראש מיזם סל תרבות שטראוס. שטראוס נולד בירושלים, בנו של הפילוסוף מיכה שטראוס, נכדו של המשורר לודוויג שטראוס ונינו של מרטין בובר. למד מספר שנים בארצות הברית, בוגר מכללת ברקלי למוזיקה בבוסטון. לאחר לימודיו שב לישראל ולימד ג'אז באקדמיה למוזיקה ומחול בירושלים. הוא החל לפעול כמוזיקאי בתחום האוונגרד. בשנות ה-60 הופיע בלהקות רוק בחיפה, בתל אביב ולאחר מכן בירושלים. ב-1971 הקים את הרכב הבלוז הישראלי הראשון וכתב את הבלוז "יש לי טלפון ואין לי עם מי לדבר". ב-1975 נסע לארצות הברית, ניגן והתמחה בג'אז, בלוז, פלמנקו וגיטרה קלאסית, ובהמשך מיזג את הסגנונות ליצירה אישית ייחודית. במשך השנים זכה להכרה במספר פרסים בפסטיבלי גיטרה בינלאומיים. בשנות ה-80 וה-90 של המאה ה-20 הופיע בהופעות ובאירועים מוזיקליים בישראל. הוציא מספר אלבומים באופן עצמאי, תחת הכותרת "חברת תקליטים קטנה". בין השאר את המופע "בירושלים השמים נמוכים יותר", שעלה לראשונה במסגרת יריד חוצות היוצר בשנת 1988, יחד עם יוצאי להקת הג'אז הירושלמית "צליל שכן" (אורן פריד, תופים; ויקטור אזוס, באס; אהרוני בן-ארי, גיטרה חשמלית; איתי רוזנבאום, קלידים) שאחר כך הקימו את להקת אטרף. המופע הוביל לתקליט בשם זהה שיצאה ב-1990. שטראוס פרסם מספר ספרי ילדים וספרי שירה. הוציא מספר אלבומים כזמר-יוצר וקלטת לילדים בשם "החברים של הקרנף" עם אנימציה של רוני אורן ודודו שליטא עם שירי ילדים מקוריים (הסרט הופץ בקלטות וידאו ו-DVD מבית MCI). שטראוס נחשב גם למומחה בתחום המשרוקיות, ובבעלותו אוסף משרוקיות גדול. בשנת 1988 הקים את "סל תרבות שטראוס" - הפועל במערכת החינוך בישראל למען מופעי העשרה בתחום אמנויות הבמה (מוזיקה, מחול, תיאטרון), בספרות, בקולנוע ובאמנות הפלסטית, בשיתוף אמנות לעם, סל תרבות ארצי ורשויות מקומיות. עד שנת 2011 שימש כמנכ"ל שטראוס מפעלי תרבות בע"מ. בשנת 2011 זכה שטראוס במקום השלישי בתחרות צרצר פיס. שטראוס מתגורר כיום בתל אביב. בתו של שטראוס, מעין, היא אמנית ויוצרת. הקיפוד שהתאהב במברשת (1980, איוריו של אלכסנדר 'שוני' וולף, הוצאה: שטראוס מפעלי תרבות בע"מ). מר צפרדע (2006, הוצאה: שטראוס מפעלי תרבות בע"מ). מרחק ומידות אחרות (שירה, מהשנים 1976–1992 הוצאת ירון גולן). "Voices within The Ark" שירה באנתולוגיה עולמית של משוררים יהודיים. שירים פרי-עטו התפרסמו בכתבי עת שונים בישראל, כגון "פיוט","הליקון", "מאזנים", נתיבים,"החוטם", "על הדרך" ואחרים, ובארצות הברית ב-"Mantis" ועוד. תשע, 9 יוני 2018 (האלבום יצא ב-9 ביוני 2018, מהדורה דיגיטלית בשני חלקים חלק א' 9 ביוני, חלק ב' 9 בספטמבר 2018) הבלוז של תל אביב, 1 דצמבר 2016 בלוז האור הגנוז, אלבום כפול עם 23 שירים, 13 ביוני 2014 (יום פטירתו של מרטין בובר) קו המשווה, אלבום גיטרה אינסטרומנטלי כפול 2013 החברים של הקרנף, "שטראוס מפעלי תרבות" (אנימציה: אולפני "דיסק-אין", הפצה: MCI) 2003 בלוז חצי אחוז, הד ארצי 1995 בירושלים השמים נמוכים יותר, פונוקול, 1991 היא חזרה בתשובה, EP) 1989) חצר פנימית, 1989 (אינסטרומנטלי) על אש קטנה, חברת תקליטים קטנה, 1987 אבנר שטראוס, באתר ספוטיפיי אבנר שטראוס, דף שער בספרייה הלאומית אבנר שטראוס, באתר בנדקמפ אבנר שטראוס, באתר MOOMA (בארכיון האינטרנט) אבנר שטראוס אתר הבית סל תרבות שטראוס מוזיאון המשרוקיות אבנר שטראוס, 52 שירים וקטעי וידאו מתוך שירונט חומר מקורי ופרוזה באתר דה מרקר שירה עכשווית דף אמן בפייסבוק-אבנר שטראוס אבנר שטראוס, ynet - Katz אבנר שטראוס ברשת החדשות WN טעון טיפוח / ידיעות תל אביב 24.10.2011, באתר של אבנר שטראוס חן זורע, "עצוב על ירושלים": בגובה העיניים עם היוצר אבנר שטראוס, באתר nrg‏, 4 באוקטובר 2012 יעקב בר-און, ‏סל תרבות: אבנר שטראוס חוגג 45 שנות בלוז בהשקת אלבום חדש, באתר מעריב אונליין, 14 ביולי 2016 "בלוז האור הגנוז" מאמר בכתב העת נתיבים לשירה ועיון על שירה פזמונים ומה שביניהם. האלבום המלא "על אש קטנה" להאזנה, סרטון באתר יוטיוב אבנר שטראוס באסופת "מלחיני משוררים ישראלים" בעריכת דודו אלהרר, האתר של נילי דגן שרה בן-ראובן, היחס המיוחד של לאה גולדברג לאריה לודוויג שטראוס, באתר הארץ, 13 באוקטובר 2013 יורם בר, אבנר שטראוס ולהקת רוח-טובה בכורה ביריד חוצות-היוצר, כל העיר, 5 באוגוסט 1988 איתי אילנאי,מאמר על אבנר שטראוס, ידיעות תל אביב, 28.10.11 מוזיאון המשרוקיות של אבנר שטראוס איתמר זהר, קצרים, באתר הארץ, 13 באוגוסט 2011 רועי צ'יקי ארד, דובי קוטב רעבים יאכלו שומן אנושי בתערוכה חדשה של מעין שטראוס, באתר הארץ, 11 במאי 2017